પાલનપુરના નાલાસર ગામમાં બે વ્યક્તિઓ વચ્ચે થયેલી તકરારના કારણે દલિત પરિવારોનો બહિષ્કાર કરવામાં આવ્યો હોવાની ફરિયાદ કરવામાં આવી છે.

દીવાલ બાંધવા બાબતે બે વ્યક્તિઓ વચ્ચે થયેલી તકરારના કારણે દલિત પરિવારોને સહન કરવાનો વારો આવ્યો છે. ચાર દિવસ સુધી બહિષ્કારનો સામનો કર્યા બાદ દલિત પરિવારોએ જિલ્લા કલેક્ટર સહિતના અધિકારીઓને લેખિતમાં ફરિયાદ કરી હતી, જે બાદ ગામમાં પોલીસ બંદોબસ્ત ગોઠવી દેવામાં આવ્યો છે.

ઇન્ડિયન એક્સપ્રેસના અહેવાલ મુજબ પોલીસે દલિતોના બહિષ્કારને મામલે 16 લોકોની સ્થિતિ વણસે નહીં તે માટે આગોતરી ધરપકડ કરી હતી. જેમને જામીન આપવામાં આવ્યા છે. 

વહીવટીતંત્રે દલિત પરિવારોને બધી રીતે મદદ કરવાની ખાતરી આપી છે. જોકે, આ પરિવારો હજુ પણ ભયભીત છે. તેમને ડર છે કે પોલીસ બંદોબસ્ત ખસી ગયા બાદ ગામનાં લોકો ફરીથી તેમનો બહિષ્કાર કરશે. 

ગુજરાતમાં તાજેતરમાં દલિત આરટીઆઈ ઍક્ટિવિસ્ટ અમરાભાઈ બોરીચાની ઘરમા ઘૂસીને હત્યા કરી દેવાઈ, જેના પડઘા વિધાનસાભમાં પણ ગૂંજ્યા. એ પહેલાં હિમંતનગરમાં એક દલિત યુવાનને પોલીસ બંદોબસ્ત વચ્ચે વરઘોડો કાઢવાની ફરજ પડી હતી. 

દલિત પરિવારોનો બહિષ્કાર કેમ કરવામાં આવ્યો છે?

ગામમાં રહેતા દલ... બીજા 4000 અક્ષરો માટે લેખ ચાલુ રાખો:
િત સમાજનાં જીતેન્દ્ર ભીખાભાઈ કલાણીયાના અને ગામના રહીશ સરદારભાઈ ચેલાભાઈ સુચોલ વચ્ચે તકરાર ચાલી રહી છે.

ફરિયાદ મુજબ દલિત પરિવારોના બહિષ્કાર પાછળ છેલ્લાં 3 વર્ષથી રસ્તાને લઈને ચાલતો એક વિવાદ કારણભૂત છે. 

ગામમાં રહેતા દલિત સમાજનાં જીતેન્દ્ર ભીખાભાઈ કલાણીયા અને ગામના રહીશ સરદારભાઈ ચેલાભાઈ સુચોલ વચ્ચે તકરાર ચાલી રહી છે.

આ મામલામાં ફરિયાદ કરનાર જયેશ ભાટિયાએ બીબીસીને જણાવ્યું કે, ''આ રસ્તાને લઈને જીતેન્દ્રભાઈએ ઘણી અરજીઓ કરી હતી જેના કારણે ઉચ્ચ જાતિના લોકો નારાજ થઈ ગયા હતા. ગામમાં રહેતાં દલિત પરિવારોને કહેવામાં આવ્યું કે તેઓ જીતેન્દ્રભાઈને અરજી પાછી ખેંચી લેવા માટે સમજાવે.''

''પરતું આ તકરાર જીતેન્દ્રભાઈ અને સરદારભાઈ વચ્ચે હોવાથી ગામનાં દલિત આગેવાનોએ નક્કી કર્યું કે તેઓ આમાં મધ્યસ્થી નહીં કરે. આ કારણે કથિત ઉચ્ચ જાતિના લોકો વધુ ઉશ્કેરાઈ ગયાં અને 21 માર્ચના રોજ ગ્રામસભા બોલાવવામાં આવી. ગ્રામસભામાં એવો નિર્ણય કરવામાં આવ્યો કે ગામમાં રહેતાં બધી જ્ઞાતિનાં લોકો દલિત પરિવારોનો બહિષ્કાર કરશે.''   

તેઓ જણાવે છે કે, ''બહિષ્કાર જાહેર કર્યાં બાદ તરત જ ગામનાં બીજી જ્ઞાતિનાં બધા લોકોએ અમારી સાથે તમામ સંપર્ક કાપી નાખ્યાં. અમને દૂધ, શાકભાજી અને બીજી વસ્તુઓ પૈસા આપવા છતાં આપવામાં આવી નહીં. ચાર દિવસ સુધી સહન કર્યા બાદ મજબૂર થઈને અમે વહીવટીતંત્રને ફરિયાદ કરી.''

ફરિયાદ કરનાર જયેશ ભાટિયા

ગામનાં વડીલ ખોડાભાઈ ભાટિયા કહે છે કે, ''અમે વર્ષોથી આ ગામમાં રહીએ છીએ અને કોઈ ગુનો ન હોવા છતાં અમારો બહિષ્કાર કરવામાં આવ્યો છે. આ પ્રથમ વખત છે જ્યારે અમને આ પ્રકારના બહિષ્કારનો સામનો કરી રહ્યાં છે. અમારા બાળકોને વાહનોમાં બેસાડવામાં આવતા નથી અને ખેડૂત ભાઈઓને ટ્રેક્ટર ભાડે આપવામાં આવતું નથી.''

''ગામમાં જે દલિત પરિવારો દૈનિક મજૂરી કરીને પોતાનું ગુજરાન ચલાવે છે તેમને કોઈ નોકરીએ રાખતું નથી, જેના કારણે તેમને ભૂખ્યાં રહેવાનો વારો આવ્યો છે. ન્યાય મેળવવા માટે અમે જિલ્લા વહીવટીતંત્રમાં ફરીયાદ કરી છે. ગામમાં પોલીસ બંદોબસ્ત મૂકવામાં આવ્યો છે પરતું અમને હજુ પણ ડર લાગે છે.''

તેઓ કહે છે કે ''ઉચ્ચ જાતિના લોકો અમને દબાવવાનો પ્રયાસ કરી રહ્યાં છે. અમને ઘણી રીતે હેરાન કરવામાં આવી રહ્યાં છે. અમારી સરકારને વિંનતી છે કે અમને રક્ષણ આપે અને અમને ન્યાય આપે. અમારા બાળકોનાં ભવિષ્ય માટે સરકારે યોગ્ય પગલાં લેવા જોઈએ.''

જયેશ ભાટિયા કહે છે કે, ''21મી સદીમાં પણ જો દલિતોને...